குட்டுவன்
[[படிமம்:Kerala locator map.svg|thumb|200px|right|குட்டநாடு]]
 ஒருவரை ஊரின் பெயரால் பெயரிட்டு அழைப்பது போல, மன்னனை நாட்டின் பெயரால் பெயரிட்டு அழைக்கும் வழக்கம் இருந்துவந்தது. 
 
 குட்ட நாட்டில் இளவரசு பட்டம் கட்டப்பட்டு ஆட்சியைத் தொடங்கியவன் குட்டுவன். குடநாட்டில் தொடங்கியவன் [[குடவர் கோமான்]]. பொறைநாட்டில் தொடங்கியவன் [[பொறையன்]]. மாந்தை நகரில் தொடங்கியவன் [[மாந்தரன்]].
 
 குட்டுவன் என்னும் பெயர் சேர மன்னனைக் குறிக்கும். [[சேரல்]], குட்டுவன், [[கோதை]], [[பொறை]], [[பொறையன்]] போன்றவை சேர மன்னனைக் குறிக்கும் பெயர்கள். 
 
 குட்டுவன், [[குட்டுவன் இரும்பொறை]], [[குட்டுவன் கோதை]], [[நம்பி குட்டுவன்]], [[குட்டுவன் கீரனார்]] [[குட்டுவன் கண்ணனார்]], [[குட்டுவன் சேரல்]], [[கடல்பிறக்கு ஓட்டிய செங்குட்டுவன்]] பல்யானைச் செல்கெழு குட்டுவன் முதலான பெயர்களில் குட்டுவன் என்னும் பெயர் இடம்பெற்றுள்ளதைக் காண்கிறோம். 
 
 அன்றியும் பொதுப்படக் குட்டுவன் என்று சில பாடல்கள் குறிப்பிடுகின்றன. அவற்றில் [[பதிற்றுப்பத்து]] நூலில் வருவன பல்யானைச் செல்கெழு குட்டுவனையும், கடல் பிறக்கு ஓட்டிய செங்குட்டுவனையும் குறிப்பனவாக உள்ளன. இவற்றைத் தனியே தொகுத்துக் காட்டிய பின்னர், யாரோடும் சேர்த்துப் பார்க்க முடியாத குட்டுவன் மன்னர்களை இங்கு வகைப்படுத்திக் காணலாம்.
 ==பல்யானைச் செல்கெழு குட்டுவன்==
 பல்யானைச் செல்கெழு குட்டுவன் பொலந்தார்க் குட்டுவன் என்று போற்றப்படுகிறான்.&lt;ref&gt;[[பாலைக் கௌதமனார்]] – பதிற்றுப்பத்து 23&lt;/ref&gt;
 
 ==கடல் பிறக்கு ஓட்டிய செங்குட்டுவன்==
 யானையுலா வரும் இந்தச் சேரன் அடுபோர்க் குட்டுவன் என்றும், &lt;ref&gt;[[பரணர்]] – பதிற்றுப்பத்து 42&lt;/ref&gt; பொலந்தார்க் குட்டுவன் என்றும் &lt;ref&gt;[[பரணர்]] – பதிற்றுப்பத்து 43&lt;/ref&gt; போற்றப்படுகிறான். இவன் பௌவம் கலங்க வேலிட்டுப் படுகடல் ஓட்டியவன். &lt;ref&gt;[[பரணர்]] – பதிற்றுப்பத்து 46&lt;/ref&gt; இவனை அட்டு ஆன்று ஆனான் என்கிறார் புலவர். &lt;ref&gt;[[பரணர்]] – பதிற்றுப்பத்து 47&lt;/ref&gt; இவன் வேந்தரும் வேளிரும் ஒன்றுமொழிந்து தாக்கிய மோகூர்ப் போரில் வென்று பாண்டியனின் காவல்மரம் வேம்பை வெட்டினான். &lt;ref&gt;[[பரணர்]] – பதிற்றுப்பத்து 49&lt;/ref&gt; இந்தக் குட்டுவனின் முசிறித் துறைமுகத்தில் செல்வம் கொழித்திருந்தது. &lt;ref&gt;[[பரணர்]] – புறம் 343&lt;/ref&gt; வஞ்சி அரசன் குட்டுவன் வடபுல இமயத்து வாங்கு(வளைந்த) வில் பொறித்தான் &lt;ref&gt;[[இடைக்கழி நாட்டு நல்லூர் நத்தத்தனார்]] – சிறுபாணாற்றுப்படை 49&lt;/ref&gt; தகடூரைத் தாக்கிய விறல்போர்க் குட்டுவன் அங்குத் தன்னை எதிர்ப்பவர் இல்லாதது கண்டு தலைநகர் மீண்டு பௌவம் நீங்க ஓட்டினான். &lt;ref&gt;[[பரணர்]] – அகம் 212&lt;/ref&gt;
 * தொண்டி அரசன் குட்டுவன்
 :குட்டுவன் தொண்டித் துறைமுத்தின் அரசன். இந்தத் தொண்டி அரசன் விறற்போர்க் குட்டுவன் யானையில் உலா வருவான். &lt;ref&gt;[[நக்கீரர்]] – அகம் 290&lt;/ref&gt;
 * மாந்தை அரசன் குட்டுவன்
 :மாந்தை அரசன் குட்டுவன் பகைவர் பலரை வென்று ஆரவாரம் செய்ததைக் கண்டு குருகுகள்கூட நடுங்கின. &lt;ref&gt;[[அம்மூவனார்]] – நற்றிணை 395&lt;/ref&gt; &lt;ref&gt;[[கொல்லிக் கண்ணன்|கொல்லிக்கண்ணன்]] – குறுந்தொகை 34&lt;/ref&gt; குட்டுவனின் மரந்தை நகரம் போலத் தலைவி அழகுள்ளவள். &lt;ref&gt;[[பரணர்]] – அகம் 376&lt;/ref&gt;
 * வஞ்சிநகர வள்ளல் சோழிய ஏனாதித் திருக்குட்டுவன்
 :சோழிய ஏனாதி திருக்குட்டுவன் தன் வஞ்சிநகரைப் பாடிய புலவருக்கு யானைகளைப் பரிசாக நல்கினான். &lt;ref&gt;[[கோனாட்டு எறிச்சலூர் மாடலன் மதுரைக் குமரனார்]] – புறம் 394&lt;/ref&gt;
 * சேரநாட்டுக் கழுமல அரசன் வள்ளல் குட்டுவன்
 :சேரநாட்டுக் கழுமல அரசன் நற்றேர்க் குட்டுவன். குதிரை பூட்டிய தேரில் உலாவரும் இவன் சிறந்த வள்ளல். &lt;ref&gt;[[சாகலாசனார்]] – அகம் 270&lt;/ref&gt;
 * குடநாட்டு அரசன் குட்டுவன்
 :மழவர் களவு உழவு செய்து வாழும் ஒடுங்காட்டுக்கு அப்பால் சென்றால் குட்டுவனின் குடநாட்டை அடையலாம். &lt;ref&gt;[[மாமூலனார்]] – அகம் 91&lt;/ref&gt;
 * அகப்பா அரசன் குட்டுவன்
 :குட்டுவனின் அகப்பா நகரைச் செம்பியன் பட்டப்பகலில் தீக்கு இரையாக்கினான். &lt;ref&gt;[[மாமூலனார்]] – நற்றிணை 14&lt;/ref&gt;
 * குடவரைக் குட்டுவன்
 :குட்டுவனின் குடவரைச் சுனையில் பூத்த குவளைப் பூவில் மொய்த வண்டு தலைவியின் கூந்தலிலும் மொய்க்கும். &lt;ref&gt;[[முடத்திருமாறன்]] – நற்றிணை 105&lt;/ref&gt;
 
 ==குட்டுவன்==
 * குடநாட்டை ஆண்ட குட்டுவன் மழவர் தன் நாட்டில் களவு செய்யாதவாறு காப்பாற்றினான். &lt;ref&gt;அகம் 91&lt;/ref&gt;
 * கழுமலத்தை ஆண்டவன் 'நல்தேர்க் குட்டுவன்' &lt;ref&gt;அகம் 270&lt;/ref&gt;
 * தொண்டி அரசன் 'விறல் போர் குட்டுவன்' &lt;ref&gt;அகம் 290&lt;/ref&gt; &lt;ref&gt;ஐங்குறுநூறு 178&lt;/ref&gt;
 * மரந்தை அரசன் குட்டுவன் &lt;ref&gt;அகம் 376&lt;/ref&gt; &lt;ref&gt;நற்றிணை 395&lt;/ref&gt;
 * குட்டுவனின் [[அகப்பா]]க் கோட்டையைச் [[செம்பியன்]] தகர்த்தான் &lt;ref&gt;நற்றிணை 14&lt;/ref&gt; 
 * [[குடவரை (கொல்லிமலை)|குடவரை]] குட்டுவன் ஆட்சிக்கு உட்பட்டிருந்தது. &lt;ref&gt;நற்றிணை 105&lt;/ref&gt;
 * [[பல்யானைச் செல்கெழு குட்டுவன்]] 'பெரும்பல் குட்டுவன்' எனப் போற்றப்படுகிறான். &lt;ref&gt;பதிற்றுப்பத்து 29&lt;/ref&gt;
 * [[கடல்பிறக்கோட்டிய செங்குட்டுவன்|மறப்போர்க் குட்டுவன்]] பல மொழிகள் பேசும் மக்கள் வாழும் கட்டூரைத் தாக்கியபோது எதிர்ப்பார் யாரும் இல்லாததால் சினங்கொண்டு கடலை முற்றுகையிட்டு வேல் வீசிக் கடல்பிக்கோட்டினான். &lt;ref&gt;விரவுமொழிக் கட்டூர் வேண்டுவழிக் கொளீஇ, படைநிலா இயங்கும் கடல்மருள் தானை, மட்டு அவிழ் தெரியல் மறப்போர்க் குட்டுவன், பொருமுரண் பெறாஅது விலங்கு சினம் சிறந்து, செருச்செய் முன்பொடு முந்நீர் முற்றி, ஓங்கு திரைப் பௌவம் நீங்க ஓட்டிய நீர்மாண் எஃகம் - அகம் 212&lt;/ref&gt; &lt;ref&gt;கோடுநரல் பௌவம் கலங்க வேலிட்டு ... படுகடல் ஓட்டிய ... குட்டுவன் - பதிற்றுப்பத்து 46&lt;/ref&gt;
 
 ==அடிக்குறிப்பு==
 {{Reflist}}